CELEX: 62009FA0105
Language: sk
Date: 2011-04-13 00:00:00
Title: Vec F-105/09: Rozsudok Súdu pre verejnú službu (tretia komora) z  13. apríla 2011 — Scheefer/Parlament (Verejná služba — Dočasný zamestnanec — Obnovenie zmluvy na dobu určitú — Prekvalifikovanie zmluvy na dobu určitú na zmluvu na dobu neurčitú — Článok 8 ods. 1 PZOZ)

27.8.2011   
            
            
               SK
            
            
               Úradný vestník Európskej únie
            
            
               C 252/51
            
         Rozsudok Súdu pre verejnú službu (tretia komora) z 13. apríla 2011 — Scheefer/Parlament
   (Vec F-105/09) (1)
   
   (Verejná služba - Dočasný zamestnanec - Obnovenie zmluvy na dobu určitú - Prekvalifikovanie zmluvy na dobu určitú na zmluvu na dobu neurčitú - Článok 8 ods. 1 PZOZ)
   2011/C 252/110
   Jazyk konania: francúzština
   
      Účastníci konania
   
   
      Žalobkyňa: Séverine Scheefer (Luxemburg, Luxembursko) (v zastúpení: R. Adam a P. Ketter, advokáti)
   
      Žalovaný: Európsky parlament (v zastúpení: pôvodne R. Ignătescu a L. Chrétien, splnomocnené zástupkyne, neskôr R. Ignătescu a S. Alves, splnomocnené zástupkyne)
   
      Predmet veci
   
   Žaloba o neplatnosť rozhodnutí žalovaného odmietajúcich prekvalifikovať zmluvu žalobkyne ako dočasného zamestnanca na zamestnanie na dobu neurčitú v súlade s článkom 8 ods. 1 PZOZ, ako aj žaloba o náhradu škody spôsobenej žalobkyni
   
      Výrok rozsudku
   
   
               1.
            
            
               Rozhodnutie uvedené v liste z 12. februára 2009, ktorým generálny tajomník Európskeho parlamentu informoval S. Scheeferovú na jednej strane o tom, že sa nepodarilo nájsť nijaké právne prijateľné riešenie, ktoré by jej umožnilo pokračovať v jej činnosti v lekárskej ambulancii v Luxemburgu (Luxembursko), a na druhej strane o tom, že jej zmluva ako dočasného zamestnanca skončí 31. marca 2009, sa zrušuje.
            
         
               2.
            
            
               Európsky parlament je povinný zaplatiť S. Scheeferovej rozdiel medzi na jednej strane sumou odmeny, ktorú si mohla nárokovať, ak by ostala pracovať v jeho službách, a na druhej strane sumou mzdy, odmeny, príspevkov v nezamestnanosti alebo akýchkoľvek iných náhradných príspevkov, ktoré skutočne dostala od 1. apríla 2009 namiesto odmeny, ktorú poberala ako dočasný zamestnanec.
            
         
               3.
            
            
               Žaloba vo zvyšnej časti sa zamieta.
            
         
               4.
            
            
               Európsky parlament znáša svoje vlastné trovy konania a je povinný nahradiť trovy konania S. Scheeferovej.
            
         
      (1)  Ú. v. EÚ C 37, 13.2.2010, s. 52.